CELEX: 62005CA0064
Language: sl
Date: 2007-12-18 00:00:00
Title: Zadeva C-64/05 P: Sodba Sodišča (veliki senat) z dne 18. decembra 2007 – Kraljevina Švedska proti IFAW Internationaler Tierschutz-Fonds gGmbH, nekdanja Internationaler Tierschutz-Fonds (IFAW) GmbH, Kraljevini Danski, Kraljevini Nizozemski, Združenemu kraljestvu Velika Britanija in Severna Irska, Komisiji Evropskih skupnosti (Pritožba – Uredba (ES) št. 1049/2001 – Dostop javnosti do dokumentov institucij – Dokumenti, ki izvirajo iz države članice – Nasprotovanje te države razkritju teh dokumentov – Razsežnost člena 4(5) navedene uredbe)

23.2.2008   
            
            
               SL
            
            
               Uradni list Evropske unije
            
            
               C 51/4
            
         Sodba Sodišča (veliki senat) z dne 18. decembra 2007 – Kraljevina Švedska proti IFAW Internationaler Tierschutz-Fonds gGmbH, nekdanja Internationaler Tierschutz-Fonds (IFAW) GmbH, Kraljevini Danski, Kraljevini Nizozemski, Združenemu kraljestvu Velika Britanija in Severna Irska, Komisiji Evropskih skupnosti
   (Zadeva C-64/05 P) (1)
   
   (Pritožba - Uredba (ES) št. 1049/2001 - Dostop javnosti do dokumentov institucij - Dokumenti, ki izvirajo iz države članice - Nasprotovanje te države razkritju teh dokumentov - Razsežnost člena 4(5) navedene uredbe)
   (2008/C 51/07)
   Jezik postopka: angleščina
   Stranke
   
      Pritožnica: Kraljevina Švedska (zastopnik: K. Wistrand, zastopnik)
   
      Intervenientka v podporo pritožnice: Republika Finska (zastopnika: E. Bygglin in A. Guimaraes Purokoski, zastopnika)
   
      Druge stranke v postopku: IFAW Internationaler Tierschutz-Fonds gGmbH, nekdanja Internationaler Tierschutz-Fonds (IFAW) GmbH (zastopnika: S. Crosby, solicitor, in R. Lang, odvetnik), Kraljevina Danska (zastopnik: B. Weis Fogh, zastopnik), Kraljevina Nizozemska (zastopniki: H. G. Sevenster, C. M. Wissels in M. de Grave, zastopniki), Združeno kraljestvo Velika Britanija in Severna Irska (zastopniki: S. Nwaokolo in V. Jackson, zastopnika, in J. Stratford, Barrister), Komisija Evropskih skupnosti (zastopnika: C. Docksey in P. Aalto, zastopnika)
   
      Intervenientka v podporo drugih strank v postoku: Kraljevina Španija (zastopnika: I. del Cuvillo Contreras in A. Sampol Pucurull, zastopnika)
   Predmet
   Pritožba zoper sodbo Sodišča prve stopnje (peti razširjeni senat) z dne 30. novembra 2004 v zadevi IFAW Internationaler Tierschutz-Fonds gGmbH proti Komisiji Evropskih skupnosti, T-168/02, s katero je bila zavrnjena tožba na razglasitev ničnosti odločbe Komisije, s katero je bila v skladu z Uredbo (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, str. 43) zavrnjena prošnja IFAW v zvezi z določenimi dokumenti nemških organov, za katere so bili podani nujni razlogi javnega interesa z varovanega področja v skladu z Direktivo Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, str. 7).
   Izrek
   
               1.
            
            
               Sodba Sodišča prve stopnje Evropskih skupnosti z dne 30. novembra 2004 v zadevi IFAW Internationaler Tierschutz-Fonds proti Komisiji (T-168/02) se razveljavi.
            
         
               2.
            
            
               Odločba Komisije Evropskih skupnosti z dne 26. marca 2002, s katero je bil IFAW Internationaler Tierschutz-Fonds gGmbH zavrnjen dostop do določenih dokumentov, ki jih je Komisija prejela v okviru postopka, po koncu katerega je ta institucija podala pritrdilno mnenje glede izvedbe industrijskega projekta znotraj območja, varovanega na podlagi Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst, se razglasi za nično.
            
         
               3.
            
            
               Komisiji Evropskih skupnosti se naloži plačilo stroškov, ki jih je priglasila Kraljevina Švedska v postopku s pritožbo, in stroškov, ki jih je priglasila IFAW Internationaler Tierschutz-Fonds gGmbH v tem postopku in v postopku prve stopnje, ki je privedel do sodbe Sodišča prve stopnje Evropskih skupnosti z dne 30. novembra 2004 v zadevi IFAW Internationaler Tierschutz-Fonds proti Komisiji.
            
         
               4.
            
            
               Kraljevina Danska, Kraljevina Španija, Kraljevina Nizozemska, Republika Finska, Združeno kraljestvo Velika Britanija in Severna Irska ter Komisija Evropskih skupnosti nosijo plačilo svojih stroškov, povezanih s pritožbo.
            
         
               5.
            
            
               Kraljevina Danska, Kraljevina Nizozemska, Kraljevina Švedska, Združeno kraljestvo Velika Britanija in Severna Irska ter Komisija Evropskih skupnosti nosijo plačilo svojih stroškov, povezanih s postopkom na prvi stopnji.
            
         
      (1)  UL C 115, 14.5.2005.